I 2001 flyttet de tilbake til Norge for å kurere hjemlengselen til hans kone og for å slippe unna George W. Bush sitt nye USA. De etablerte seg i Notodden, der Wold startet Juke Joint Studio med utstyret han hadde med seg fra USA. Han fortsatte å produsere låter for andre, frem til 2004 da han gav ut sitt første album med eget materiale, . Med seg på dette albumet hadde han «The Level Devils», Jo Husmo og Kai Christoffersen. Dette var det første og eneste albumet med dem som back-up-band. Albumet fikk positive anmeldelser, med blant annet terningkast 4 i Dagbladet. Wold og Level Devils fortsatte å spille konserter frem til Wold fikk ett hjerteinfarkt i sitt hjem. Infarktet var alvorlig og det var hans kone, Elisabeth som reddet ham. Ifølge Wold skjedde det midt på natten, og det var den raske reaksjonen til hans kone som reddet ham.